paragraph_text: Zapadni Apači dijele se na više lokalnih plemena i skupina, to su: San Carlos Apache, Cibecue, Tonto i White Mountain. Postojalo je i više manjih skupina kao Pinal i Pinaleño. Ova posljednja skupina moguće je srodna Chiricahuama. U ranija vremana ovdje su obitavali i Chiricahua Apači koji su kasnije deportirani u Alabamu i Floridu, a danas žive u Oklahomi i Novom Meksiku. Zapadni Apači ponekad kolektivno nazivani i Coyoteros danas žive na rezervatima San Carlos Apache, Fort Apache, Tonto Apache i Camp Verde Yavapai-Apache.